Врз основа на член 25 и 47 став 1 точка 20 од Законот за Народната банка на Република Македонија („Службен весник на Република Македонија“ бр. 158/10, 123/12, 43/14, 153/15 и 6/16), Советот на Народната банка на Република Македонија донесе

**О Д Л У К А**

**за пуштање во оптек на книжни пари во апоен од 100 денари**

1. Со оваа одлука се пуштаат во оптек книжни пари во апоен од 100 денари со ознака на печатење „МАЈ 2018“ и со белези утврдени во Одлуката за издавање, апоенска структура и основни белези на книжни пари („Службен весник на Република Македонија“ бр. 45/96), Одлуката за издавање книжни пари во апоен од 100 денари („Службен весник на Република Македонија“ бр. 16/00) и Одлуката за издавање на банкноти во апоени од 10, 50 и 100 денари со изменети белези („Службен весник на Република Македонија“ бр. 04/01), почнувајќи од 2 мај 2018 година.

2. Со пуштање во оптек на книжните пари од точка 1 на оваа одлука во готовинскиот платен промет на Република Македонија во важност ќе бидат, паралелно, и книжните пари во апоен од 100 денари издадени според Одлуката за издавање, апоенска структура и основни белези на книжни пари („Службен весник на Република Македонија“ бр. 45/96), Одлуката за издавање книжни пари во апоен од 100 денари („Службен весник на Република Македонија“ бр. 16/00), Одлуката за издавање на банкноти во апоени од 10, 50 и 100 денари со изменети белези („Службен весник на Република Македонија“ бр. 04/01) и Одлуката за издавање на банкноти во апоени од 100, 500 и 1000 денари („Службен весник на Република Македонија“ бр. 139/08).

3. Оваа одлука стапува во сила осмиот ден од денот на објавувањето во „Службен весник на Република Македонија“.

|  |  |
| --- | --- |
| **О бр.**  | **Гувернер** **и претседавач на Советот** |
| **\_\_ март 2018 година** **Скопје** | **на Народната банка на****Република Македонија**  |
|  | **Димитар Богов** |